OŠ Kistanje 

Kistanje je naselje i sjedište istoimene općine u [Hrvatskoj](https://sh.wikipedia.org/wiki/Hrvatska). Nalazi se u zaleđu [Sjeverne Dalmacije](https://sh.wikipedia.org/w/index.php?title=Sjeverna_Dalmacija&action=edit&redlink=1), a administrativno pripada [Šibensko-kninskoj županiji](https://sh.wikipedia.org/wiki/%C5%A0ibensko-kninska_%C5%BEupanija).

Općina Kistanje nalazi se na području [Bukovice](https://hr.wikipedia.org/wiki/Bukovica) uz željezničku prugu [Knin](https://hr.wikipedia.org/wiki/Knin)-[Zadar](https://hr.wikipedia.org/wiki/Zadar) i državnu cestu Knin-[Benkovac](https://hr.wikipedia.org/wiki/Benkovac), oko 25 km zapadno od Knina.

Prema popisu stanovništva iz [2011.](https://hr.wikipedia.org/wiki/2011.) godine, općina Kistanje imala je 3.481 stanovnika, raspoređenih u 14 naselja.

Većinsko stanovništvo su Srbi, dok su [Hrvati](https://hr.wikipedia.org/wiki/Hrvati) uglavnom doseljeni u zadnja dva desetljeća iz [Janjeva](https://hr.wikipedia.org/wiki/Janjevo) na [Kosovu](https://hr.wikipedia.org/wiki/Kosovo), uz iznimku sela Nunića gdje su Hrvati činili značajan dio stanovništva i prije [Domovinskog rata](https://hr.wikipedia.org/wiki/Domovinski_rat).

Ime Kistanje se prvi put spominje 1408. godine kao *Kyztane* u nekom dokumentu na latinskom jeziku. Mjesto je nastalo u blizini ruševina rimskog logora [Burnum](https://hr.wikipedia.org/wiki/Burnum) i srednjovjekovne crkvice. U [srednjem vijeku](https://hr.wikipedia.org/wiki/Srednji_vijek) nalazi se u sastavu župe Luka, a pripadala je knezovima [Šubićima](https://hr.wikipedia.org/wiki/%C5%A0ubi%C4%87i). U 16. stoljeću i u prvoj polovici 17. stoljeća palo je pod tursku upravu.

Prva općina osnovana je [1854.](https://hr.wikipedia.org/wiki/1854.) godine, a pošta godinu dana kasnije. U 19. i prvoj polovici 20. stoljeća bilo je sjedište vlastite općine. Nakon [drugog svjetskog rata](https://sh.wikipedia.org/wiki/Drugi_svjetski_rat) je pripojeno Općini [Knin](https://sh.wikipedia.org/wiki/Knin).

Za vrijeme [Operacije Oluja](https://sh.wikipedia.org/wiki/Operacija_Oluja) područje Kistanja je napustilo većinsko [srpsko](https://sh.wikipedia.org/wiki/Srbi) stanovništvo, a u ispražnjene srpske domove doselili su se [Janjevc](https://sh.wikipedia.org/wiki/Janjevci)i, odnosno pripadnici hrvatske manjine na [Kosovu](https://sh.wikipedia.org/wiki/Kosovo), zbog [kosovskog rata](https://sh.wikipedia.org/wiki/Kosovski_rat). S vremenom je povratak srpskih izbjeglica ponovno promijenio etničku strukturu Kistanja, a Janjevci su nakon napuštanja srpskih domova sagradili novo naselje.

Spomenici i znamenitosti su ostatci rimskog vojnog logora [Burnum](https://hr.wikipedia.org/wiki/Burnum) (Šupljaja) kod Ivoševaca, [crkva Gospe od Zdravlja](https://hr.wikipedia.org/w/index.php?title=Crkva_Gospe_od_Zdravlja_u_Kistanjama&action=edit&redlink=1) u Kistanjama, [župna crkva svetog Nikole](https://hr.wikipedia.org/w/index.php?title=Crkva_svetog_Nikole_u_Kistanjama&action=edit&redlink=1) u Kistanjama, [pravoslavni samostan Krka](https://hr.wikipedia.org/wiki/Manastir_Krka), pravoslavna crkva Svetog Ćirila i Metoda.

Nedaleko od Kistanja nalazi se Nacionalni park „Krka“.

Škola u Kistanjama postoji od [1856.](https://hr.wikipedia.org/wiki/1856.) godine, a osnovana je kao pučka škola na narodnom jeziku, ostavština upravnika [manastira Krka](https://hr.wikipedia.org/wiki/Manastir_Krka).

OŠ Kistanje danas broji 204 učenika raspoređenih u 15 razrednih odjela, plus jedna posebna odgojno-obrazovna grupa. Nastava se odvija u dvije smjene: prva od 8,00 do 13,10 i druga od 13,30 do 18,40. Učenici pripadnici srpske nacionalne manjine mogu pohađati izbornu nastavu Srpski jezik i kultura. Škola ima 42 djelatnika, 4 stručna suradnika, a ravnateljica škole je Sanja Marasović Stručić.









